በአፈታሪክ እንደሚነገረው ከ60 ዓመታት በፊት አካባቢው ባልታወቀ ሁኔታ ህመም ተከስቶ ነበር። በዚህም ምክንያት ዕድሜያቸው ከአምስት እስከ ሰባት ዓመት ዕድሜ የሚሆኑትን ነዋሪዎች በሽታው በጣም ጎድቷቸውም ነበር። በመሆኑም በሽታው የሰዎቹን የእድገት ሂደት በመግታቱ ሁሉም ታማሚዎች ቁመታቸው ማደግ አልቻለም። ተመራማሪዎች እንደሚሉት እንዲህ ዓይነት ክስተት ሊፈጠር የሚችለው ከ20 ሺህ ሰዎች በአንዱ ላይ ብቻ ነው። ታዲያ የያንግሲ አካባቢ ላይ ምን ተፈጥሮ ነው? እስካሁን መልስ አልተገኘም። በአካባቢው ላይ የተፈጠረው ነገር ከተለመደው ወጣ ያለ እንደሆነም ይነገራል። በተለይ ብዙኃኑ ድንክዬዎች ነዋሪነታቸውን ያደረጉት በሲችዋን ግዛት መሆኑ አስገራሚ ነው።
